vlhký kašeľ u dospelého pacienta
Dobrý deň.Môžem pri užívaní supraxu užívať aj nejaké lieky na vlhký kasel,na vykaslavanie hlienov a ich redukciu?brala som pamycon ale na tie hlieny vôbec nezabral
Dobrý deň,
ďakujeme za Vašu otázku.
Veľmi dobrú skúsenosť máme s liekom Erdomed 225mg, ktorý obsahuje účinnú látku erdosteín. Je dostupný vo forme granulátu. Používa sa na liečbu akútnych ochorení horných a dolných dýchacích ciest ako sú zápal priedušiek, nádcha, zápal prinosových dutín, zápal hrtana a hltana a iné. Účinkuje tak, že znižuje viskozitu hlienu v prieduškách, čím uľahčuje vykašliavanie. Dospelí, starší pacienti a deti s telesnou hmotnosťou vyššou ako 30 kg (nad 12 rokov): 1 vrecko 2-3x denne. Pacienti s ťažkým zlyhaním pečene majú užívať polovičnú dávku.
Potrebné je pravidelne dopĺňať pitný režim, vhodné je podávať
prieduškové bylinné zmesi
.
Na opuch sliznice nosa je možné podávať prípravky s obsahom
morskej vody
, kľudne aj viackrát denne podľa potreby.
Ako podpornú liečbu odporúčam počas dňa inhaláciu. Uvedená problematika je zhrnutá v samotnom
článku
.
Taktiež Vám odporúčam na podporu imunity užívanie vitamínu C a D, ďalej selénu a zinku.
Pokiaľ by zdravotný problém pretrvával, je potrebné kontaktovať lekára.
Prajem Vám skorú úľavu od ťažkostí.
S pozdravom
PharmDr. Patrícia Čečková